Matej II Carigradski
Matej II () bio je vaseljenski patrijarh Carigrada u tri navrata - nakratko 1596, od 1598. do 1602. godine te na nekoliko dana 1603.

Život
Matej je poticao iz aromunske (vlaške) porodice, a rodio se u selu Kleinovo (današnja Kalabaka), te je kasnije postao mitropolit janjinski. Početkom 1596. je izabran za vaseljenskog patrijarha, ali nije bio priznat, s obzirom da Sveti sinod koji ga je bio izabrao nije imao sve članove; tako je nakon dvadeset dana Matej prisiljen odstupiti i povući se na Svetu goru.

U aprilu 1598. Matej je ponovno izabran te je na mjestu patrijarha ostao sve do januara 1602. godine, kada se vratio na Sveti goru. Za vrijeme njegovog stolovanja je patrijarhova stolica premještena iz crkve sv. Demetrija Ksioloportasa (korištene od 1597) u skromnu crkvu sv. Đorđa u Fanaru, gdje je ostala do današnjeg dana. Također je kanonizirao Filoteju Atinsku koja je nekoliko godina prije bila umrla u Ateni mučeničkom smrću.

Ponovno je na mjesto patrijarha došao u januaru 1603. godine, ali je tamo ostao samo sedamnaest dana kada je ili umro ili se, prema drugim izvorima, povukao na Svetu goru gdje je umro kasnije tokom iste godine.

Izvori


Carigradski patrijarsi
Episkopi Janjine